Anders Jensen Horgen

Anders Jensen Horgen (født 11. mars 1861 i Hokksund, død 2. juni 1947) var en norsk skog- og gårdbruker og politiker for Arbeiderpartiet.

Etter skolegang arbeidde Horgen først i skogbruket, først som tømmerfløter og -sorterer, deretter som formann hos et trelastfirma i Drammen. Fra 1898 dreiv han egen trelastforretning i Øvre Eiker. I tillegg dreiv han en gård på Horgen i Nedre Eiker fra 1900.

Han var medlem i Øvre Eiker herredsstyre i fra 1899 til 1902. Fra 1905 var han med i Nedre Eiker herredsstyre, og ordfører der fra 1908 til 1913. Horgen representerte Buskerud krets på Stortinget i periodene 1913–15, 1916–18 og 1919–21. Han var heile tida medlem i protokollkomiteen.

A. J. Horgens vei 
Anders har fått en gate i Krokstadelva oppkalt etter seg, A. J. Horgens vei som går fra fra en gate som heter Langrand og frem til «Tråkka» eller «Gatetråkka».

Familie 
Anders Jensen giftet seg med Inga Mathilde, sammen fikk de 10 barn. Anders døde i 1947 etter et langt og rikt liv. I en avisomtale om ham på hans 60 års dag i 1921, ble han omtalt som en omgjengelig og elskverdig mann, men innen partiet kunne han også vise et gnistrende sinne, men det ble etterhvert slipt av ham.

Referanser

Eksterne lenker 
 

Stortingsrepresentanter fra Ap
Stortingsrepresentanter for Buskerud
Stortingsrepresentanter 1913–1915
Stortingsrepresentanter 1916–1918
Stortingsrepresentanter 1919–1921
Ordførere i Nedre Eiker
Ap-ordførere i Buskerud
Lokalpolitikere i Øvre Eiker
Norske bønder
Personer fra Øvre Eiker kommune